14-årige Trine Jensen, Andreas Andersen og Mikkel Jørgensen fra 8. klasse på Herningvejen Skole fik til formiddags overrakt 10.000 kroner som bevis på, at de har lavet det bedste biblioteksspil i Danmark. - Dommernes begrundelser for valget af vinderspillet lavet af Mikkel & Co fra Aalborg, er blandt andet at spillet er aktivt med en god fremdrift og opbygning. Der er velvalgte belønningselementer undervejs i form af nye levels og bogstaver, som skal bruges til at gætte en fin afslutning i form af en ordgåde, der er titlen på en bog, skriver Aalborg Bibliotek i en pressemeddelelse. Eleverne fik overrakt præmien på Hovedbiblioteket i Aalborg klokken 11 fredag formiddag.
Tre elever fra Herningvejen Skole i Aalborg har vundet en national konkurrence om at lave det bedste biblioteksspil til smartphones. Eleverne vandt derved 10.000 kroner.